b"\n_START_ARTICLE_\nPretense (Zvezdna vrata SG-1)\n_START_PARAGRAPH_\nPretense je naslov epizode znanstveno-fantasti\xc4\x8dne serije Zvezdna vrata, v kateri \xc5\xa1tab SG nepri\xc4\x8dakovano obi\xc5\xa1\xc4\x8de Tollanec Narim, ki \xc4\x8dlane ekipe SG-1 povabi, da sodelujejo pri \xe2\x80\x98triadi\xe2\x80\x99. \xc5\xa0ele ko prispejo na Tollan, izvedo, da je \xe2\x80\x98triada\xe2\x80\x99 starodavni obred pravice, in da bodo sodili njihovemu prijatelju Skaari. Potem, ko je Goa'uld Klorel pobegnil sistemskemu lordu Heru'urju in strmoglavil na Tollan, je njegov nedol\xc5\xbeni gostitelj Skaara lahko pri\xc5\xa1el na povr\xc5\xa1je in zaprosil za pomo\xc4\x8d. Triada bo odlo\xc4\x8dila, kateri izmed njiju bo za vedno prevzel nadzor nad Skaarjevim telesom, ali Klorel ali Skaara._NEWLINE_Jack O'Neill in Daniel Jackson sta tako zastopala Skaaro, v imenu Klorela pa je nastopil Goa'uld Zipacna, ki je pri\xc5\xa1el na Tollano v spremstvu dveh Jaff. Za nevtralnega razsodnika se je triade udele\xc5\xbeila Lya, \xc5\xbeenska iz rase Noxov._NEWLINE_Samantha Carter in Teal'c sta med sojenjem opazila Jaffe med poseganjem v ionske topove, ki so bili tollanska obramba pred vsiljivci, kot so Goa'uldi. To sta takoj sporo\xc4\x8dila Tollancem, ki pa na topovih niso na\xc5\xa1li nobenih sledi posega, zaradi \xc4\x8desar so obto\xc5\xbeili ekipo SG-1, da posku\xc5\xa1a na nepo\xc5\xa1ten na\xc4\x8din o\xc4\x8drniti Goa'ulde in vplivati na rezultat triade. Zagrozili so celo z odslovitvijo O'Neilla in Daniela Jacksona kot zastopnika Skaare._NEWLINE_Teal'c je ugotovil, da se Tollancev ne bo dalo prepri\xc4\x8dati v zmoto, saj \xc5\xbee dolgo \xc4\x8dasa niso bili v vojni in zato tudi ne znajo razmi\xc5\xa1ljati strate\xc5\xa1ko, kar bi jim lahko prej ali slej \xc5\xa1kodovalo._NEWLINE_Med nadaljevanjem sojenja so Tollanci opazili goa'uldsko ladjo, ki se je pribli\xc5\xbeala planetu. Goa'uld Zipacna je trdil, da bo z ladjo po koncu triade od\xc5\xa1el on in da ni razloga za skrbi. Na triadi je bilo potem odlo\xc4\x8deno, da ima Skaara pravico do svojega \xc5\xbeivljenja, Klorela pa naj bi pripadniki Tok'ra odstranili in poslali na Goa'uldski planet po lastni izbiri._NEWLINE_Zipacna je tako jezen zapustil triado, takoj zatem pa je goa'uldska ladja za\xc4\x8dela z napadom, s katerim so uni\xc4\x8dili ionske topove in za\xc4\x8deli napad na Tollano._NEWLINE_Lya je odpeljala ekipo SG-1 do ionskega topa, ki ga je naredila nevidnega. S tem preostalim topom so potem uspeli odbiti napad in tako re\xc5\xa1ili Tollance pred popolnim zlomom. Tollanska kurija se je ekipi SG-1 zahvalila za pomo\xc4\x8d, O'Neill je ob tej priliki vpra\xc5\xa1al o mo\xc5\xbenosti izmenjave tehnologije, vendar je bila pro\xc5\xa1nja tako,kot \xc5\xbee tolikokrat prej, zavrnjena."